ET Euroopa Liidu Teataja C 137/9

Liikmesriikide esitatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes

(2005/C 137/09)

(EMPs kohaldatav tekst)

Abi number: XS 93/03

Liikmesriik: Itaalia

Piirkond: Trento autonoomne provints

Abikava nimetus: Teenused väikese ja keskmise suurusega ettevõtetele.

Õiguslik alus: Legge provinciale 12 luglio 1993 n. 17 e s.m.; relativo regolamento di attuazione approvato con delibera di Giunta provinciale n. 1664 di data 30 giugno 2000 e s.m. Norma di proroga da inserire nel disegno di legge finanziaria.

Kavas ettenähtud aastased kulud: Maksimaalselt 4 500 000 eurot (iga-aastane vahendite eraldamine).

Abi ülemmäär: Abikava on riigiabi nr 280/98 pikendus, nagu on määratletud 20. aprillil 1998. aastal alustatud teatamisprotseduuris viitenumbriga 703/98-D112/ES/pc. 18. septembril 1998 kinnitatud abikavaga, viitenumber SG (98) D/7787, nähakse ette erinevaid abiliike.

Teabeteenused, mille eesmärk on hõlbustada juurdepääsu teabele andmebaaside ja infotehnoloogiasüsteemide kaudu. Meetme abi ülemmäär on 50 %.

Põhiteenused, mis pakuvad üksikasjalikku analüüsi ühe või enama majandusvaldkonna kohta, abi ülemmääraga 30 %.

Spetsialiseeritud teenused, mille eesmärk on maksimeerida ettevõtjate arengut turul osalemise, organiseerimise ja tehnoloogia osas, abi ülemmääraks on 40 % kuludest.

Spetsialiseeritud teenused, mis on seotud strateegiliste lähenemisviisidega, mis on suunatud provintsi arengukavas määratletud eesmärkide saavutamisele (ettevõtja kvaliteet, uut laadi ettevõtlus, integratsioon), abi ülemmääraks on 50 % väikeste ettevõtete ja 45 % keskmise suurusega ettevõtete puhul.

mida teostavad katselaborid ja sertifitseerimisasutused saavad toetust maksimaalselt 15 % väikeste ettevõtete ja 7,5 % keskmise suurusega ettevõtete puhul. Kui investeeringu teostab väikeste ettevõtete konsortsium, on abi ülemmääraks 15 %; keskmise suurusega ettevõtete konsortsiumi puhul 7,5 %.

Rakendamise kuupäev:

Kava kestus: 1. jaanuarist 2004 kuni 31. detsembrini 2006.

Abi eesmärk: Investeerimis/nõuandetoetus VKEdele ja VKEde konsortsiumitele.

Asjaomased majandusharud: Kõik majandusharud, kuid kohaldatakse ühenduse eeskirjadega sätestatud piiranguid (s.t välja arvatud asutamislepingu I lisas loetletud toodete valmistamise, töötlemise ja turustamisega seotud tegevused).

Abi andva ametiasutuse nimi ja aadress:

Provincia autonoma di Trento Piazza Dante 15 38100 Trento — Italia

Abi number: XS140/03

Liikmesriik: Itaalia

Piirkond: Marche

Abikava nimetus: Ühtne programmdokument, eesmärk 2, 2000–2006 — Meede 1.1. Toetus väikeste ja keskmise suurusega tööstus- ja käsitööettevõtete tootlikele- ja keskkonnainvesteeringutele, osameede 1.1.1 Toetus väikeste ja keskmise suurusega tööstusettevõtete tootlikele investeeringutele, seaduse 598/95 artikli 11 abi b2 — Tehnoloogilist innovatsiooni, keskkonnakaitset, organisatsioonilist innovatiivsust, kaubanduslikku innovatiivsust ja tööohutust käsitlevad investeerimissubsiidiumid.

Õiguslik alus: SPD Objective 2 2000-2006

Kavas ette nähtud aastased kulud:

Tavaabi

788 835,00 eurot 2001. aastal

831 006,00 eurot 2002. aastal

989 370,60 eurot 2003. aastal

Kokku: 2 609 211,60 eurot

Üleminekutoetused

268 149,60 eurot 2001. aastal

431 879,10 eurot 2002. aastal

402 292,20 eurot 2003. aastal

Kokku: 1 102 320,90 eurot

Tavaabi

3 028 405,00 eurot 2004. aastal

3 221 452,00 eurot 2005. aastal

1 600 855,00 eurot 2006. aastal

Üleminekutoetused:

411 207,00 eurot 2004. aastal

32 622,00 eurot 2005. aastal

Abi ülemmäär: Kooskõlas määrusega (EÜ) nr 70/2001 kohaldatakse järgnevaid abimäärasid: 15 % toetuse brutoekvivalendist väikeettevõtetele; 7,5 % toetuse brutoekvivalendist keskmise suurusega ettevõtetele; EÜ asutamislepingu artikli 87 lõike 3 punkti c erandi kohastes piirkondades 8 % toetuse netoekvivalendist, millele lisatakse 10 % toetuse brutoekvivalendist väikeettevõtete puhul ja 8 % toetuse netoekvivalendist, millele lisatakse 6 % toetuse brutoekvivalendist keskmise suurusega ettevõtete puhul.

Rakendamise kuupäev: Vastavalt komisjoni suunistele antakse abi lõppsaajale kulutuste eest, mis on tekkinud taotluste esitamise kutse avalikustamise päevast alates. Abikõlblikud on ainult pärast abitaotluse esitamist tekkinud kulutused.

Kava kestus: Kava rakendatakse sama kaua, kui eesmärgi 2 ühtset programmdokumenti 2000-2006.

Abi eesmärk: Abi on mõeldud väikestele ja keskmise suurusega ettevõtetele Marche'i eesmärgi 2 ja järkjärgult abi lõpetamise alla kuuluvates piirkondades.

Asjaomased majandusharud: Valdkonnad C, D, E ja F Itaalia Statistikaameti (ISTAT) 1991. aasta majandusharude liigituses, mille kohta kehtivad ühenduse eeskirjades riigiabile ettenähtud piirangud (kaasa arvatud ekspordiabi ja toetused mootorsõidukitetööstusele). Abi ei anta EÜ asutamislepingu I lisas nimetatud kaupade tootmise, töötlemise ja turustamisega seotud tegevustele.

Abi andva ametiasutuse nimi ja aadress:

Muu teave: Abi XS 140/2003 kestuse muutmine